শার্শা উপজেলায় প্রকল্পের কাজ সুন্দর ভাবে বাস্তবায়ন করায় প্রথম স্থান অধিকার করেছেন উলাশী ইউনিয়ন পরিষদের চেয়ারম্যান আলহাজ্ব আয়নাল হক। ২০১৭-১৮ অর্থ বছরে গ্রামীণ অবকাঠামো সংস্কার প্রকল্পের (টিআর ও কাবিখা) কাজ সুন্দর ভাবে বাস্তবায়নের স্বীকৃতি স্বরুপ তিনি এ প্রথম স্থান অধিকার করার গৌরব অর্জন করেন। বৃহস্পতিবার সকাল সাড়ে ১০ টায় উপজেলার মাসিক সভায় উপজেলা নির্বাহী অফিসার পূলক কুমার মণ্ডল তার হাতে স্বীকৃতি স্বরুপ এ সম্মাননা ক্রেষ্ট তুলে দেন।